Hvorfor menn er morsommere enn kvinner | Christian Paaske: Blogg
Kunsten å forstå seg selv »
Hvorfor menn er morsommere enn kvinner
15 mai 2016 av Christian Paaske
Det finnes morsomme kvinner for all del, men er menn morsommere.
Men selvsagt uten humor, er ingenting morsomt…..
Et hvert menneske, mann eller kvinne, lider av en grunnleggende eksistensiell tomhetsfølelse med en umettelig appetitt på bekreftelse. Denne utfordringen takler kvinner og menn forskjellig.
Kvinner inntar den passive rollen. De satser på bekreftelse, verdsettelse og anerkjennelse bare ved å være til. Deres skjønnhet, sjarm, omsorg, runde og behagelige former og på alle måter guddommelig vakre vesen er nok. Kvinner skal nytes, oppleves og er som en vakker blomst som ikke trenger noen begrunnelse for sin skjønnhet. Slik har de fascinert, bedåret, forført og kontrollert menn og som har verdsatt, dyrket og forgudet dem siden tidenes morgen. Kvinner trenger ikke gjøre noe for å satt pris på, men utseende, sjarm, lidenskap, intimitet, libido og emosjonell intensitet er nok. Derfor bruker kvinner lenger tid på badet enn menn, fordi sminke, klær og utseende må til for å holde fasaden i orden.
For menn har sminke, lekre klær og et mildt, omsorgsfullt og medfølende stemmeleie en begrenset effekt. Svært få menn kan spille på utseende sitt, og hvis de gjør virker det bare dumt. Menn må gjøre noe aktivt for å få oppmerksomhet. De må være flinke, tjene mye penger, eie flotte ting og tilegne seg status i ulike klatrestiger for suksess. Få ting virker mer tiltrekkende på kvinner enn makt og penger. For de menn som mangler dette har en siste utvei, humor. Å få kvinner til å le er et billig triks, men det virker. Dette har vært kjent siden steinalderen og langt tilbake til forhistoriske sivilisasjoner. Kjønnsrollene er ikke lenger hva de var. Selv om likestillingen inntar stadig mer androgyne former har menn på humorfronten et evolusjonsmessig fortrinn det skal mye til for kvinner å ta igjen.
Når det gjelder humor er det fortsatt kjønnsroller – det generelle bildet er at menn forteller vitsene og kvinnene ler av dem. Humor i seg selv ser ut til å være likt fordelt mellom kjønnene, – på tross av hvor mye ulikhet, spenning og kødd det har vært mellom dem.